Jessie Andrews

She ben-aghteyr, kiaddeyder fassan, as craishteyder Americaanagh ee **Jessie Andrews** (ruggit er 22 Mayrnt 1992). Goaill toshiaght rish e coorse bea myr ben-aghteyr pornograafagh, va Aundyr AVN da'n Ven-aghteyr Share bronnit urree kyndagh rish e cloie ayns *[[Portrait of a Call Girl]]* (2011). Er y gherrid, ren ee cloie ayns paartyn fillym as çhellveeish cadjin, goaill stiagh *[[Hot Summer Nights (fillym)|Hot Summer Nights]]* (2017) as *[[Euphoria (straih hellveeish Americaanagh)|Euphoria]]* (2022).

'Sy vlein 2012,ren Andrews shiaulley e linney cliejeenys hene *Bagatiba* (she *bagātība* y nfockle Latvish son "berçhid). T'ee er craishtey son ny colughtyn eaddee, American Apparel, RVCA, as The Hundreds chammah's da'n taishbynys lesh y chiaddeyder fassan Kim Shui er son New York Fashion Week.

## Coorse keirdey

### Filmyn pornographic
Va Andrews ruggit ayns Miami, as ren ee obbraghey myr creckeyder da American Apparel tra v'ee foast 'sy scoill ard. As ee gobbraghey ayn, ren ben jeh ny caarjyn eck, ren obbraghey myr ben-aghteyr brash ayns fillym da sleih aasit, insh j'ee mychione "y leagh argid ren ee son taishbyney e keeaghyn," red ren greesaghey Andrews dy gholl er shirrey obbyr 'sy çhynskyl pornograafagh. Shiaghtin lurg e 18oo laa ruggyree, hoshee ee cloie ayns filmyn pornograafagh, as ee rheynn e traa eddyr Miami as Los Angeles. Roish my row ee 21 vleeaney d'eash, v'ee er my cloie ayns ny smoo na 140 fillym da sleih aasit, y chooid smoo marish mraane elle.

'Sy vlein 2011, chloie Andrews 'sy fillym *[[Portrait of a Call Girl]]*, raad chossyn ee aundyr da'n ven-aghteyr share veih'n earishlioar hraghtee *[[Adult Video News]]*. Y chied vlein elley, v'ee er ny taishbyney ayns feeshan kiaullee da'n arrane "Decisions" lesh yn eear-leggad eck, Borgore, marish Miley Cyrus chammah.

Ayns Jerrey Geuree 2014, va Andrews, Dana DeArmond, Asa Akira, as Chanel Preston er nyn daishbyney ayns art lesh *[[Cosmopolitan (earishlioar)|Cosmopolitan]]* va enmyssit "4 Porn Stars on How They Stay Fit". Hayrn yn art breeaghys veih focklyn y ven-aghteyr Gabrielle Union ren ee er y chlaare chowag lesh Conan O'Brien as ee geiyrt lhiantyn coorseyn follanid ny rolteenyn pornograafagh ren ee çheet quail 'sy voayl lheiltys eck.

Andrews has also written a sex advice column for *[[Galore (magazine)|Galore]]* magazine.

### Craishtey as kiaddey
Haink Andrews dy ve coontit mastey kuse veg dy ven-aghteyryn pornograafagh ren brishey stiagh 'syn ard-stroo, as v'ee fogrit myr "it girl" lesh *[[GQ]]*, as *Hypebae* roish my row ee er ny scrial as ee shappal ec shapp American Apparel son dy ve yn craishteyder liehlagh da'n chowrey. Ny s'anmey, ren ee caghlaa dys coorse craishtee rahoil, as ee er taishbyney er coodee *[[LA Weekly]]*, *[[Monster Children]]*, as *[[C-Heads]]*.

Ayns Jerrey Souree 2012, ghow Andrews toshiaght rish cliejeenys meein myr shalee persoonagh. Ta cliejeenys veih'n linney *Bagatiba* eck er ny ve ceaut lesh Bella Hadid, Kendall Jenner, as da mooinjer Kardashian. As y colught gaase, hooar eh ny smoo tastey veih *[[Vogue (earishlioar)|Vogue]]* as *[[Refinery29]]*. Haink e shapp er-linney dy ve coontit mastey ny shappyn smoo rahoil rere creckyn er Shopify. Ec y traa cheddin, ren Andrews launshey daa chowrey fassan elley: *Basic Swim*, çhaglym dy chullee faarkee aashagh as *Jeu Illimité*, linney eaddeeyn femeoil lesh breeaghys Paaryssagh. Ta Andrews stiurey dagh tree linneyveih'n chione-cherroo eck ayns Los Angeles — 1201 B Studios.

Roish my ren ee roshtyn 26 bleeaney d'eash, ren *[[Coveteur]]* as *[[Paper (earishlioar)|Paper]]* co-akinyn marish Andrews bentyn rish yn obbyr eck 'sy çhynskyl fassan. 'Sy cho-akin marish *Coveteur*, dooyrt ee dy row "fys [aym] nagh nee coorseyn-bea foddey-hannaghtyn ad y phornograafaght as y varkiaght jysk. Va mee shirrey seihll 'sy traa ry-heet dy hroggal dousyn hene, as myr shen hug mee joarey traa daue. Tra va mee smooinaghtyn dy row ooilley ny t'aym ceaut 'sy choorse-bea shen, va mee smooinaghtyn, 'OK, cre elley ta ry-heet dou?' She red so-lhieeney eh yn kiaddey, agh ta mee smooinaghtyn dy vel shellooderys dy chowrey hene as gynsaghey dagh tro dellal so-lhieeney dousyn."

### Kiaull
Ayns Sauin 2012, ren Andrews shiaulley aavestey jeh'n arrane "I Met You" liorish Anna Lunoe & Flume as v'eh skeaylt magh seyr son jeelaadey. Ayns Nollick, ren ee skeaylley magh aavestey jeh'n arrane "Latch" liorish Disclosure as Sam Smith.

Ayns Jerrey Fouyir as Sauin 2013, hie Andrews er turrys 'sy Chanadey myr markiagh jysk. Ren ee cloie ayns Montréal, Thunder Bay, Victoria, Edmonton, Vancouver as Calgary. Hie Andrews er turrys 'syn Aishey raad ren ee cloie ayns FLY ayns Singapore, We the Fest ayns Jakarta as y feailley Sunny Side Up Festival ayns Potato Head, Bali. Ayns 2015 hie ee er turrys ayns America Hwoaie raad ren ee cloie 'sy Marquee New York City, Exchange L.A, LIV Miami as Ultra Music Festival ayns Miami. Ayns Sauin 2015 hie Andrews er turrys 'syn Austrail 'syn eailley smoo 'sy çheer, Stereosonic, as ee cloie ayns Sydney, Melbourne, Perth, Adelaide as Brisbane chammah as ayns fo-chonsert ayns Sydney marish Diplo. Ayns 2016, ren Andrews skeaylley magh y singyl "Slowly" trooid OneLove Recordings.

#### Singylyn

#### EPyn Aavestit

### Scannaneaght ard-stroo
Chossyn Andrews y paart toshee 'sy fillym *[[Love Bomb (fillym 2025)|Love Bomb]]* (2025) er Amazon Prime Video as, chammah's shen, t'ee er ny screeu, stiurey, as cloie ayns y chied fillym giare eck, *[[Tell Me Something (fillym giare 2025)|Tell Me Something]]* (2025).

## Bea phersoonagh
Ta Andrews jeh eiraght mestit. T'ee jeh sluight Sheenagh Sheenagh, Latvagh as Yernagh.

## Aundyryn

## Imraaghyn

## Kianglaghyn magh

* 
* 
* 
* 
* 
*